

**Ψηφιακές Υπηρεσίες ΑΠΘ**

Νοέμβριος 2022

Το ΑΠΘ παρέχει στο σύνολο της πανεπιστημιακής κοινότητας κεντρικές δικτυακές και υπολογιστικές υποδομές και δεκάδες ψηφιακές υπηρεσίες για την υποστήριξη του εκπαιδευτικού, ερευνητικού και διοικητικού έργου, εφάμιλλες με εκείνες που παρέχουν καταξιωμένα, διεθνούς εμβέλειας, ανώτατα εκπαιδευτικά ιδρύματα του εξωτερικού. Το σύνολο των προσφερόμενων υπηρεσιών καθώς και υπηρεσίες άλλων συνεργαζόμενων φορέων είναι προσβάσιμο μέσω του ιδρυματικού λογαριασμού (<https://it.auth.gr/el/Services/account>), της ηλεκτρονικής ταυτότητας που αποκτούν όλα τα μέλη κατά την είσοδο τους στο Πανεπιστήμιο.

Στη συνέχεια παρουσιάζονται συνοπτικά ενδεικτικές υπηρεσίες που απευθύνονται είτε στο σύνολο των μελών της Πανεπιστημιακής Κοινότητας, είτε σε συγκεκριμένες ομάδες για την κάλυψη συγκεκριμένων αναγκών.

# Ψηφιακές υπηρεσίες για τα μέλη της πανεπιστημιακής κοινότητας

1. **Σύστημα Διαχείρισης Ποιότητας (ΣΔΠ) ΜΟΔΙΠ** (<https://qa.auth.gr>)

Μέσω της ιστοσελίδα της Μονάδας Διασφάλισης Ποιότητας του ΑΠΘ (ΜΟΔΙΠ), διατίθενται σε όλους σε ελληνικά και αγγλικά ο e-Οδηγός Σπουδών, ο e-Οδηγός Μεταπτυχιακών και τα βιογραφικά σημειώματα των μελών. Τα μέλη έχουν πρόσβαση στα ακαδημαϊκά στατιστικά και σε άλλες αναφορές παρουσίασης, ανάλυσης και αξιολόγησης του εκπαιδευτικού και ερευνητικού έργου που επιτελείται. Μέσω του ΣΔΠ συμπληρώνονται τα ατομικά απογραφικά δελτία, τα δελτία των μαθημάτων και άλλα δελτία. Το ΣΔΠ είναι διασυνδεδεμένο με άλλα πληροφοριακά συστήματα, όπως το φοιτητολόγιο, το WebResCom του ΕΛΚΕ, to Ιδρυματικό Καταθετήριο (ΙΚΕΕ), διεθνείς βιβλιογραφικές βάσεις δεδομένων κα.

1. **Υπηρεσίες Ηλεκτρονικής Γραμματείας ΑΠΘ** (<https://sis.auth.gr/>)

Μέσω τη υπηρεσίας παρέχεται η δυνατότητα σε φοιτητές να βλέπουν τα μαθήματα και τους βαθμούς τους, να υποβάλλουν ηλεκτρονικά τη δήλωση μαθημάτων τους, να διεκπεραιώνουν ηλεκτρονικά αιτήσεις για την έκδοση πιστοποιητικών. Αντίστοιχα, οι διδάσκοντες μπορούν να υποβάλλουν ηλεκτρονικά τα βαθμολόγια τους, να ενημερώνουν τους φοιτητές μιας τάξης τους και να έχουν πρόσβαση στο ιστορικό βαθμών αυτών ενώ οι γραμματείες να διαχειρίζονται ηλεκτρονικά τα προγράμματα σπουδών και το φοιτητολόγιο.

1. **Υπηρεσία ηλεκτρονικών μαθημάτων ΑΠΘ elearning** (<https://elearning.auth.gr>)Η υπηρεσία φιλοξενεί τα ηλεκτρονικά μαθήματα όλων των Τμημάτων του ΑΠΘ στο πλαίσιο του προπτυχιακού και μεταπτυχιακού κύκλου σπουδών. Παρέχει μια πληθώρα ηλεκτρονικών εκπαιδευτικών εργαλείων για τον εμπλουτισμό και την ενδυνάμωση της διδακτικής διαδικασίας και εμπειρίας τόσο του εκπαιδευτή όσο και του εκπαιδευόμενου.
2. **Εκτεταμένο ασύρματο δίκτυο** (<https://it.auth.gr/el/netAccess/Wifi>)

Η υπηρεσία παρέχει δωρεάν ασύρματη πρόσβαση στο δίκτυο από τους χώρους του ΑΠΘ είτε σε μέλη ΑΠΘ είτε σε επισκέπτες και η κάλυψη του αυξάνεται σταθερά τα τελευταία τρία χρόνια μέσα από μια σειρά έργων που έχουν υλοποιηθεί.

1. **Λογισμικό, διανομή και πρόσβαση σε λογισμικό** (<https://it.auth.gr/el/Services/software>)

Μέσω της υπηρεσίας αυτής γίνεται διανομή και πρόσβαση σε λογισμικό που παρέχει το Πανεπιστήμιο δωρεάν στα μέλη του όπως είναι το SPSS, MATLAB, το ArcGIS, το ANSYS.

1. **Υπηρεσίες cloud Microsoft Office365** (<https://portal.office.com/>)   
   Τα μέλη του ΑΠΘ έχουν πρόσβαση στις υπηρεσίες cloud της Microsoft μέσω του προγράμματος Office365 for Education. Μεταξύ άλλων προσφέρονται:
   1. 1 TB διαθέσιμος αποθηκευτικός χώρος μέσω του OneDrive for Business
   2. Εmail με διαχείριση από online έκδοση του Outlook όπου για τα μέλη του ΑΠΘ η διεύθυνση έχει κατάληξη auth.gr
   3. Οnline εκδόσεις Word, Excel, Powerpoint, OneNote/ OneNote Class/ Calendar/ Newsfeed
   4. Skype for business
   5. Desktop Εκδόσεις του Microsoft Office ProPlus
2. **Πρόσθετο Λογισμικό Microsoft για μέλη τμημάτων STEM**  
   (<https://it.auth.gr/el/software/azure>)   
   Το Microsoft Azure Dev Tools for Teaching παρέχει στα μέλη της πανεπιστημιακής κοινότητας δωρεάν λογισμικό της εταιρείας Microsoft®. Περιέχει το μεγαλύτερο μέρος του λογισμικού της Microsoft εκτός του Office (το οποίο παρέχεται από το Microsoft Office365).
3. **Πρόσβαση εικονικού δικτύου (VPN)** (<https://it.auth.gr/el/netAccess/VPN>)﻿﻿﻿Η υπηρεσία δίνει τη δυνατότητα στους χρήστες να αναγνωρίζονται (με βάση τη δικτυακή διεύθυνση IP του υπολογιστή τους) ως προερχόμενοι από το ΑΠΘ, με αποτέλεσμα να έχουν πρόσβαση από δίκτυο εκτός ΑΠΘ σε όσες υπηρεσίες εξαρτώνται από αυτή την αναγνώριση, όπως για παράδειγμα είναι η πρόσβαση σε ηλεκτρονικές πηγές (περιοδικά και βιβλιογραφικές βάσεις δεδομένων).
4. **Τηλεδιάσκεψη web conferencing** (<https://it.auth.gr/el/academicSupport/diglearn>)

Προσφέρονται μια σειρά εργαλείων (Zoom, Big Blue Button, MS Teams κλπ) τηλεδιασκέψης. Τα μέλη του ΑΠΘ μπορούν να δημιουργήσουν τα δικά τους δωμάτια ή να συμμετέχουν σε άλλα χρησιμοποιώντας ένα σύντομο και φιλικό σύνδεσμο.

1. **Υπηρεσία Δημιουργίας Ιστοχώρων Μονάδων** (<https://websites.auth.gr/> )

Παρέχεται η δυνατότητα δημιουργίας ιστοχώρων μονάδων εύκολα και γρήγορα, με βάση προκαθορισμένα templates (π.χ. Τμήματος, Προγράμματος Μεταπτυχιακών Σπουδών, κλπ), με τεχνογνωσία και εξοπλισμό που δεν μπορούν να εξασφαλίσουν οι ίδιες με τα μέσα που διαθέτουν

1. **Υπηρεσία Φιλοξενίας Ιστοχώρων ΑΠΘ** (<http://hosted.auth.gr/>)   
   Παρέχεται η δυνατότητα φιλοξενίας δυναμικών ιστοσελίδων στο δίκτυο του ΑΠΘ, σε μονάδες και δράσεις που έχουν εξειδικευμένες ανάγκες και απαιτούν αξιοπιστία και ασφάλεια στην παρουσία του ιστοχώρου τους στο διαδίκτυο.
2. **Πρόγραμμα αιθουσών τηλεδιάσκεψης ΑΠΘ** (<https://videoconf.auth.gr/>)   
   Διατίθεται το πρόγραμμα των αιθουσών τηλεδιάσκεψης ώστε, όποιος ενδιαφέρεται για τηλεδιάσκεψη, να έχει τη δυνατότητα να παρακολουθεί το πρόγραμμα και να κάνει κράτηση μία αίθουσα.
3. **Υπηρεσία Mycloud** (<https://mycloud.auth.gr>)   
   H υπηρεσία προσφέρει προσωπικό δικτυακό χώρο δεδομένων, με εύκολη διαχείριση αρχείων και διαμοιρασμό με άλλους χρήστες. Το μέγεθος του διαθέσιμου αποθηκευτικού χώρου είναι 5 GB.
4. **Υποδομή Δημοσίου Κλειδιού (PKI)** (<https://it.auth.gr/el/infrastructure/pki>)   
   Η υπηρεσία παρέχει ψηφιακά πιστοποιητικά και προηγμένες ηλεκτρονικές υπογραφές, μέσω των οποίων πιστοποιείται η ταυτότητα χρηστών κι εξυπηρετητών για την χρήση ηλεκτρονικών υπηρεσιών της Ακαδημαϊκής Κοινότητας του ΑΠΘ.
5. **Εικονικές μηχανές (virtual machines)**

(<https://it.auth.gr/el/infrastructure/virtualization>)   
Η υπηρεσία (Infrastructure as a Service) δίνει πρόσβαση σε εικονικές μηχανές σε υποδομή υψηλής διαθεσιμότητας η οποία βρίσκεται σε εγγύηση, προστατεύεται από αστοχίες υλικού και διακοπές ρεύματος.

1. **Nησίδες υπολογιστών** (<https://it.auth.gr/el/infrastructure/computerLabs>)   
   Παρέχεται δυνατότητα σύνδεσης σε υπολογιστές νησίδων που είναι κεντρικά διαχειριζόμενες με χρήση του ιδρυματικού λογαριασμού.
2. **Βιβλιοθήκη & Κέντρο πληροφόρησης** (<https://www.lib.auth.gr/>)   
   Ο ιστοχώρος δίνει τη δυνατότητα για αναζήτηση βιβλίων στις βιβλιοθήκες του ΑΠΘ με σκοπό τον δανεισμό τους.
3. **Ηλεκτρονική Υπηρεσία Απόκτησης Ακαδημαϊκής Ταυτότητας**   
   (<https://academicid.minedu.gov.gr/>)   
   Πρόκειται για ηλεκτρονική υπηρεσία του Υπουργείου Παιδείας και Θρησκευμάτων μέσω της οποίας οι φοιτητές και προσωπικό αποκτούν την ακαδημαϊκή τους ταυτότητα μέσω της οποίας ταυτοποιούνται είτε με ηλεκτρονικό τρόπο είτε με φυσικό τρόπο για τη χρήση φοιτητικών και άλλων παροχών, όπως είναι η πρόσβαση στο Πανεπιστημιακό Γυμναστήριο, η ηλεκτρονική υποβολή βαθμολόγιου.
4. **Heal-Link** (<https://www.heal-link.gr>)   
   Online δωρεάν πρόσβαση σε ηλεκτρονικές πηγές (ηλεκτρονικά περιοδικά και άρθρα) για τα μέλη του Ιδρύματος.
5. **ΙΚΕΕ** (<http://ikee.lib.auth.gr/>)   
   Το Ιδρυματικό Καταθετήριο Επιστημονικών Εργασιών του ΑΠΘ είναι ένας χώρος συγκέντρωσης, διαφύλαξης και διάδοσης της ερευνητικής παραγωγής του διδακτικού και ερευνητικού προσωπικού του Αριστοτελείου Πανεπιστημίου Θεσσαλονίκης.
6. **Ψηφιοθήκη ΑΠΘ** (<http://digital.lib.auth.gr>)   
   Ψηφιακές Συλλογές (Ψηφιοθήκη) από χειρόγραφα, βιβλία, εφημερίδες, περιοδικά, καρτ-ποστάλ, χάρτες, φωτογραφίες, έργα τέχνης και άλλα.
7. **e-Presence** (<https://www.epresence.gr/>)   
   Η υπηρεσία e-Presence απευθυνόμενη στην ακαδημαϊκή και ερευνητική κοινότητα της Ελλάδας δίνει τη δυνατότητα στα μέλη της να οργανώσουν και να πραγματοποιήσουν διαδικτυακές τηλεδιασκέψεις που χαρακτηρίζονται από υψηλή ποιότητα και διαδραστικότητα.
8. **Ανοικτά ακαδημαϊκά μαθήματα Open Courses** (<https://opencourses.auth.gr>)   
   Στην πλατφόρμα αυτή διατίθενται δωρεάν μαθήματα που διδάσκονται στο ΑΠΘ και σχετικό πολυμεσικό υλικό, με ελεύθερη πρόσβαση. Αποτελεί μέρος της δράσης Ανοικτά μαθήματα (<https://opencourses.gr>).
9. **Επιστημονικές εφαρμογές** (<https://it.auth.gr/el/Services/sciComp>)   
   Η υπηρεσία προσφέρει Υποστήριξη ανάπτυξης επιστημονικών εφαρμογών όπως Υποστήριξη για χρήση της Ιδρυματικής συστοιχίας υπολογιστών και την υποβολή εργασιών και Υποστήριξη για παραγωγική υλοποίηση Επιστημονικών Εφαρμογών.

# Ψηφιακές υπηρεσίες μόνο για φοιτητές

Οι φοιτητές αξιοποιούν, εκτός από αυτά που αναφέρθηκαν στην ενότητα 1:

1. **Σύστημα εγγραφών στο ΑΠΘ** (<https://register.auth.gr/>)   
   Οι φοιτητές ολοκληρώνουν την εγγραφή τους στο ΑΠΘ και δημιουργούν τον ιδρυματικό τους λογαριασμό ο οποίος δίνει πρόσβαση σε όλες τις φοιτητικές παροχές όπως είναι η αίτηση για σίτιση στην Πανεπιστημιακή Φοιτητική Λέσχη και η αίτηση για απόκτηση της ακαδημαϊκής ταυτότητας (πάσο).
2. **Πρόγραμμα Μαθημάτων και Αιθουσών ΑΠΘ** (<https://classschedule.auth.gr/>)   
   Πρόκειται για την κεντρική πληροφοριακή εφαρμογή που εξυπηρετεί τους φοιτητές, προσφέροντας εξατομικευμένες πληροφορίες για το πρόγραμμα μαθημάτων και τις αίθουσες στις οποίες διεξάγονται.
3. **Εύδοξος** (<https://eudoxus.gr/>)   
   Πρόκειται για ηλεκτρονική υπηρεσία του Υπουργείου Παιδείας και Θρησκευμάτων μέσω της οποίας παρέχονται τα Συγγράμματα στους προπτυχιακούς φοιτητές όλων των Ιδρυμάτων.
4. **Τμήμα Ευρωπαϊκών Εκπαιδευτικών Προγραμμάτων ΑΠΘ** (<https://eurep.auth.gr>)   
   Η ηλεκτρονική πύλη αίτησης για τις ανταλλαγές φοιτητών του Αριστοτελείου Πανεπιστημίου Θεσσαλονίκης στο πλαίσιο του Προγράμματος Erasmus.
5. **Σχολείο Νέας Ελληνικής Γλώσσας** (<https://smg.web.auth.gr>)   
   Το Σχολείο Νέας Ελληνικής Γλώσσας του Αριστοτελείου Πανεπιστημίου Θεσσαλονίκης προσφέρει μαθήματα ελληνικής γλώσσας και πολιτισμού σε αλλοδαπούς και ομογενείς που πρόκειται να φοιτήσουν σε ελληνικά εκπαιδευτικά ιδρύματα και είναι προϋπόθεση η γνώση της ελληνικής.
6. **Σύστημα Διαχείρισης Ποιότητας (ΣΔΠ) ΜΟ.ΔΙ.Π. (**<https://qa.auth.gr/>student)   
   Μέσω της ιστοσελίδας της ΜΟ.ΔΙ.Π (Μονάδας Διασφάλισης Ποιότητας του Α.Π.Θ) οι φοιτητές μπορούν να αξιολογούν ανώνυμα τα μαθήματα και τους διδάσκοντες που παρακολουθούν.

# Ψηφιακές υπηρεσίες για απόφοιτους

1. **Γραφείο Διασύνδεσης**  (<https://career.auth.gr/> )   
   Το Γραφείο Διασύνδεσης Σπουδών και Σταδιοδρομίας στο Αριστοτέλειο Πανεπιστήμιο Θεσσαλονίκης είναι ένας κόμβος πληροφόρησης, υποστήριξης, δικτύωσης και ενθάρρυνσης των φοιτητών και αποφοίτων του Ιδρύματος σε θέματα
2. **Σύστημα Διαχείρισης Ποιότητας (ΣΔΠ) ΜΟΔΙΠ** (<https://qa.auth.gr/student>)

Μέσω της ιστοσελίδα της ΜΟΔΙΠ οι απόφοιτοι μπορούν να συμπληρώσουν το ερωτηματολόγιο αποτίμησης του προγράμματος σπουδών που παρακολούθησαν.

# Ψηφιακές υπηρεσίες για τη διευκόλυνση του διοικητικού έργου

Στο προσωπικό του πανεπιστημίου παρέχονται επιπλέον οι παρακάτω υπηρεσίες για τη διευκόλυνση του διοικητικού έργου:

1. **Σύστημα Αδειών και Παρουσίας Προσωπικού ΑΠΘ** (<https://hrm.auth.gr/>) Στην υπηρεσία αυτοί μπορούν να εισέλθουν οι διοικητικοί υπάλληλοι του ΑΠΘ με τον ιδρυματικό τους λογαριασμό προκειμένου να δηλώσουν την παρουσία στην υπηρεσία τους, να αιτηθούν (ή να εγκρίνουν άδεια εφόσον είναι προϊστάμενοι) καθώς και να παρακολουθούν το υπόλοιπο των αδειών τους.
2. **Ηλεκτρονική διαχείριση εγγράφων papyros.auth.gr**

(<https://it.auth.gr/el/eUniversity/docs>)  
Πρόκειται για την εφαρμογή ηλεκτρονικής διακίνησης εγγράφων και ηλεκτρονικού πρωτοκόλλου που αξιοποιείται από τις ακαδημαϊκές και διοικητικές μονάδες του ΑΠΘ ενώ ταυτόχρονα εξυπηρετεί και μεμονωμένα μέλη του ΑΠΘ για τη διεκπεραίωση αιτημάτων τους.

1. **Επιτροπή Ερευνών ΑΠΘ** (<https://www.rc.auth.gr/>)   
   Παρέχονται ηλεκτρονικές υπηρεσίες παρακολούθησης έργων.
2. **Τεχνική Υπηρεσία και Δήλωση βλαβών** (<https://sintirisi.ad.auth.gr/>)   
   Εφαρμογή για τη δήλωση βλαβών του Τμήματος Λειτουργικής Υποστήριξης του Αριστοτελείου Πανεπιστημίου Θεσσαλονίκης.
3. **Μισθοδοσία online Payroll** (<https://payroll.auth.gr/>)   
   Η εφαρμογή Μισθοδοσία online απλοποιεί την ενημέρωση των εργαζομένων του ΑΠΘ για τις μηνιαίες αποδοχές τους.
4. **Σύστημα Διαχείρισης Ποιότητας (ΣΔΠ) ΜΟΔΙΠ** (<https://qa.auth.gr>)

Μέσω της ιστοσελίδας της ΜΟΔΙΠ συμπληρώνονται, αναλύονται και διεκπεραιώνονται οι ετήσιες εκθέσεις αυτοαξιολόγησης των Τμημάτων

Πληροφοριακό Σύστημα Διαχείρισης Ποιότητας (ΣΔΠ) ΜΟΔΙΠ-ΑΠΘ

Η ΜΟΔΙΠ-ΑΠΘ έχει αναπτύξει και λειτουργεί πληροφοριακό σύστημα, μέσω του οποίου γίνεται η διαχείριση των δεδομένων που απαιτούνται από την εφαρμογή του Εσωτερικού Συστήματος Διασφάλισης Ποιότητας του Ιδρύματος. Πρόκειται για ένα συνεχώς εξελισσόμενο πληροφοριακό Σύστημα Διαχείρισης Ποιότητας (ΣΔΠ) (<http://qa.auth.gr>) το οποίο είναι διασυνδεδεμένο με τις ηλεκτρονικές βάσεις δεδομένων του ΑΠΘ, εμπλουτίζεται με πληροφορίες που εισάγονται από το εκπαιδευτικό και διοικητικό προσωπικό, αλλά και από εσωτερικούς χρήστες του ΑΠΘ υπό την ευθύνη της ΜΟΔΙΠ. Οι παντός είδους πληροφορίες που συλλέγονται χρησιμοποιούνται για την παραγωγή αναφορών και δεικτών που αφορούν το προσωπικό και τους φοιτητές, καθώς και τις εκπαιδευτικές, ερευνητικές και λειτουργικές διαδικασίες του Ιδρύματος, επιτρέποντας τη διαχρονική τους παρακολούθηση και αξιολόγηση. Η αυτόματη άντληση στοιχειών από τις υπηρεσίες του ΑΠΘ (Κεντρική Διοίκηση, Τμήματα, Κεντρική Βιβλιοθήκη, Επιτροπή Ερευνών), αλλά και από αξιόπιστες διεθνείς βάσεις βιβλιογραφικών δεδομένων, εξασφαλίζει την αξιοπιστία των δεδομένων και των παραγόμενων αναφορών και δεικτών.

**Τρόποι ανάλυσης πληροφοριών & Αξιοποίησης συμπερασμάτων**

Η ΜΟΔΙΠ-ΑΠΘ παρακολουθεί τις επιδόσεις των δραστηριοτήτων του Ιδρύματος μέσω κατάλληλων διεργασιών, οι οποίες έχουν συσταθεί στο πλαίσιο της δομής του ΕΣΔΠ, και αξιολογεί την αποτελεσματικότητά τους. Για την ποσοτική εκτίμηση των επιδόσεων χρησιμοποιούνται τόσο τα δεδομένα όσο και δείκτες που έχουν θεσπιστεί από την ΕΘΑΑΕ στις σχετικές οδηγίες και έντυπα, που αποτελούν μέρος του Ολοκληρωμένου Πληροφοριακού Εθνικού Συστήματος Ποιότητας (ΟΠΕΣΠ), καθώς και ένα σύστημα δεικτών ποιότητας που έχει αναπτυχθεί από το Ίδρυμα στο πλαίσιο του στρατηγικού του σχεδιασμού. Τα δεδομένα ποιότητας και οι δείκτες του ΣΔΠ είναι στη διάθεση όλων των μονάδων του Ιδρύματος, αλλά κάθε μονάδα και κάθε επιμέρους πληροφοριακό σύστημα έχει και τους δικούς του δείκτες για τη διασφάλιση της ποιότητας σε πιο εξειδικευμένο επίπεδο. Η ΜΟΔΙΠ χρησιμοποιεί τα δεδομένα του ΣΔΠ και με στατιστικές αναλύσεις, αναφορές και απεικονίσεις, όπως ιστογράμματα και διαγράμματα, αποδίδει τα αποτελέσματα για αξιολόγηση. Η πληροφορία αυτή χρησιμοποιείται στη διαδικασία λήψης αποφάσεων για κάθε επίπεδο λειτουργίας του Ιδρύματος, με σκοπό τη βελτίωσή του καθώς και τη σύνταξη, παρακολούθηση, αποτίμηση και αναθεώρηση των στρατηγικών και επιχειρησιακών στόχων του.

Οι βασικοί δείκτες επιδόσεων του ΣΔΠ του ΑΠΘ περιλαμβάνουν:

* Την ερευνητική δραστηριότητα του διδακτικού προσωπικού (ερευνητικά προγράμματα, δημοσιεύσεις, αναφορές στο δημοσιευμένο έργο)
* Την εκπαιδευτική δραστηριότητα του διδακτικού προσωπικού (στοιχεία για τα διδασκόμενα μαθήματα, αξιολόγηση διδακτικής ικανότητας από τους φοιτητές)
* Τα διδασκόμενα μαθήματα (εκπαιδευτικό υλικό, μαθησιακοί στόχοι/ αποτελέσματα, μέθοδοι αξιολόγησης, μέθοδοι διδασκαλίας, περιεχόμενο)
* Την ταυτότητα και τις επιδόσεις των φοιτητών, καθώς και τη διαχρονική εξέλιξη του φοιτητικού πληθυσμού ανά Τμήμα, Σχολή ή συνολικά για το ΑΠΘ, με κριτήρια κατάταξης το επίπεδο σπουδών, το ακαδημαϊκό έτος και το φύλο.

Η ανάλυση των στοιχείων γίνεται αυτόματα μέσω του ΣΔΠ. Τα αποτελέσματα είναι διαθέσιμα στα μέλη της πανεπιστημιακής κοινότητας, μερικώς ή ολικώς, ανάλογα με την ιδιότητά τους και τη θέση τους στο Ίδρυμα και αξιοποιούνται κατά περίπτωση με διάφορους τρόπους:

* Τα αποτελέσματα των εξαμηνιαίων αξιολογήσεων των διδασκόντων και των μαθημάτων από τους φοιτητές αξιοποιούνται για τη βελτίωση της εκπαιδευτικής διαδικασίας από τους διδάσκοντες και τα όργανα του Τμήματος, κατά την κρίση των διδασκόντων για εξέλιξη, ενώ λαμβάνονται υπόψη κατά τις διαδικασίες αναμόρφωσης των προγραμμάτων σπουδών.
* Δείκτες του ΣΔΠ χρησιμοποιούνται για τη διαρκή αξιολόγηση των προγραμμάτων σπουδών και παραμέτρων που σχετίζονται με την αποτελεσματικότητά τους, όπως για παράδειγμα ο μέσος χρόνος φοίτησης, μέσος βαθμός πτυχίου.
* Στοιχεία από το ΣΔΠ παρέχονται προς τη Διοίκηση και τα Συλλογικά Όργανα του ΑΠΘ για την υποστήριξη λήψης τεκμηριωμένων αποφάσεων και την ανάπτυξη στρατηγικών και επιχειρησιακών σχεδίων, όπως, για παράδειγμα, η παρακολούθηση υλοποίησης του μακροπρόθεσμου στρατηγικού σχεδιασμού και του ετήσιου λειτουργικού προγραμματισμού, η προετοιμασία υποβολής πλαισίου για την ακαδημαϊκή και ερευνητική αριστεία του ΑΠΘ, και η υποστήριξη της συμμετοχής του ΑΠΘ σε διαδικασίες διεθνών κατατάξεων Ιδρυμάτων.
* Μέσω του ΣΔΠ παράγονται οι πίνακες των εκθέσεων αξιολόγησης, όπως και πολλοί άλλοι που ζητούνται από διάφορες υπηρεσίες.
* Μέσω του ΣΔΠ δημιουργούνται αυτόματα οι ιστοσελίδες των προγραμμάτων σπουδών στους ιστοχώρους των Τμημάτων.